4Įsakymai ir potvarkiai

|  |
| --- |
|  |



**LIETUVOS RESPUBLIKOS**

**SOCIALINĖS APSAUGOS IR DARBO MINISTRAS**

**ĮSAKYMAS**

**DĖL LIETUVOS RESPUBLIKOS SOCIALINĖS APSAUGOS IR DARBO MINISTRO**

**2014 M. GRUODŽIO 15 D. ĮSAKYMO NR. A1-648 „DĖL FINANSAVIMO SKYRIMO PROJEKTUI, ĮGYVENDINAMAM PAGAL 2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS 7 PRIORITETO „KOKYBIŠKO UŽIMTUMO IR DALYVAVIMO DARBO RINKOJE SKATINIMAS“ 7.3.1 KONKRETŲ UŽDAVINĮ „PADIDINTI GYVENTOJŲ, YPAČ ILGALAIKIŲ IR NEKVALIFIKUOTŲ BEDARBIŲ BEI NEĮGALIŲJŲ, UŽIMTUMĄ“ PAKEITIMO**

2015 m. sausio 2 d. Nr. A1-8

Vilnius

P a k e i č i u Lietuvos Respublikos socialinės apsaugos ir darbo ministro 2014 m. gruodžio 15 d. įsakymą Nr. A1-648 „Dėl finansavimo skyrimo projektui, įgyvendinamam pagal 2014–2020 m. Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 7.3.1 konkretų uždavinį „Padidinti gyventojų, ypač ilgalaikių ir nekvalifikuotų bedarbių bei neįgaliųjų, užimtumą“ ir išdėstau 1 punktą taip:

„1. S k i r i u šio įsakymo priede nurodytam iš Europos Sąjungos struktūrinių fondų lėšų bendrai finansuojamam projektui „Vyresnio amžiaus bedarbių rėmimas“ iki 20 273 401,30 eurų (dvidešimties milijonų dviejų šimtų septyniasdešimt trijų tūkstančių keturių šimtų vieno euro 30 centų) finansavimą iš 01.02 programos „Užimtumo didinimas“ 01002010110 priemonės „Derinant darbo pasiūlą ir paklausą remti bedarbių integraciją į darbo rinką (profesinis mokymas, parama darbo vietai steigti)“ (funkcinės klasifikacijos kodas – 10.05.01.01, finansavimo šaltinių kodai: 1.3.2.7.1 (Europos Sąjungos lėšos), 1.2.2.7.1 (valstybės biudžeto lėšos), iš jų: Europos Sąjungos struktūrinių fondų lėšų – iki 15 336 219,88 eurų (penkiolikos milijonų trijų šimtų trisdešimt šešių tūkstančių dviejų šimtų devyniolikos eurų 88 centų), valstybės biudžeto lėšų − iki

4 937 181,42 eurų (keturių milijonų devynių šimtų trisdešimt septynių tūkstančių vieno šimto aštuoniasdešimt vieno euro 42 centų), iš jų 2015 m.: Europos Sąjungos struktūrinių fondų lėšų – iki 7 888 676,00 eurų (septynių milijonų aštuonių šimtų aštuoniasdešimt aštuonių tūkstančių šešių šimtų septyniasdešimt šešių eurų), valstybės biudžeto lėšų – iki 2 539 598,00 eurų (dviejų milijonų penkių šimtų trisdešimt devynių tūkstančių penkių šimtų devyniasdešimt aštuonių eurų), 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 7.3.1 konkrečiam uždaviniui „Padidinti gyventojų, ypač ilgalaikių ir nekvalifikuotų bedarbių bei neįgaliųjų, užimtumą“ įgyvendinti.“

|  |  |
| --- | --- |
| Socialinės apsaugos ir darbo ministrė | Algimanta Pabedinskienė |